चंडीगढ़ . सीडी कांड में फंसे कांग्रेस के पांच पूर्व विधायकों के खिलाफ लोकायुक्त प्रीतमपाल के एफआईआर दर्ज करने के फैसले पर पंजाब एंड हरियाणा हाईकोर्ट ने अगले आदेशों तक रोक लगा दी है।
जस्टिस एचएस सिद्धू ने 16 फरवरी के लिए मामले पर सुनवाई तय करते हुए इस दौरान एफआईआर दर्ज न करने के निर्देश दिए हैं। वर्ष 2013 में इनेलो ने मिशन सीडीज चलाकर इन विधायकों की पोल खोलने का दावा किया था। पूर्व विधायकों की ओर से याचिका में कहा गया कि हुड्डा सरकार के कार्यकाल के दौरान इनेलो ने एक सीडी जारी की थी।
सीएलयू करवाने की एवज में पैसे की मांग ...
इस सीडी में यह दिखाया गया था कि सीएलयू करवाने की एवज में वे लोगों से पैसे की मांग कर रहें हैं। इस मामले में शिकायत लोकायुक्त के पास लंबित थी। हाल ही में लोकायुक्त ने उनके खिलाफ फैसला सुनाते हुए सभी पांच विधायकों राव नरेंदर, विनोद भयाना, नरेश सेलवाल, जरनैल सिंह, रामनिवास घोड़ेला के खिलाफ एफआईआर दर्ज करने के आदेश दिए थे। याचिका में पांचों पूर्व विधायकों ने लोकायुक्त के फैसले पर रोक लगाने की मांग की है।
hin_Deva hin_Deva hin_Deva hin_Deva